1996R1555 — DA — 01.06.2006 — 037.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

KOMMISSIONENS FORORDNING (EF) Nr. 1555/96

af 30. juli 1996

om gennemførelsesbestemmelser til ordningen for anvendelse af tillægsimporttold for frugt og grøntsager







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager ( 1 ), senest ændret ved Kommissionens forordning (EF) nr. 1363/95 ( 2 ), særlig artikel 24, stk. 4, og ud fra følgende betragtninger: ud fra følgende betragtninger: Ifølge forordning (EØF) nr. 1035/72 kan der ved indførsel til tolden i den fælles toldtarif af visse produkter henhørende under nævnte forordning pålægges en tillægsimporttold (»tillægstold«), hvis de betingelser, der følger af artikel 5 i landbrugsaftalen ( 3 ), opfyldes, undtagen når indførslen ikke kan forstyrre EF-markedet, eller når virkningerne ville stå i misforhold til det tilstræbte mål; tillægstolden kan pålægges, bl.a. hvis den indførte mængde af de pågældende produkter, der er fastlagt på grundlag af de importlicenser, der er udstedt af medlemsstaterne, eller efter procedurer, der er indført i forbindelse med en præferenceaftale, overskrider en udløsningsmængde, der ifølge artikel 5, stk. 4, i landbrugsaftalen er fastsat pr. produkt og pr. anvendelsesperiode; tillægstolden kan kun pålægges produkter, der indføres uden for toldkontingenter, der oprettes i forbindelse med Verdenshandelsorganisationen, og produkter, hvis tarifering, der foretages efter artikel 5 i forordning (EF) nr. 3223/94 ( 4 ), senest ændret ved forordning (EF) nr. 2933/95 ( 5 ), medfører anvendelse af den højeste specifikke toldsats; produkter der er omfattet af præferencer vedrørende indgangspris, skal fritages for tillægstold, for så vidt deres tarifering ikke medfører anvendelse af den højeste specifikke toldsats; for indførsler, der er omfattet af toldpræferencer med hensyn til værditold og specifik told, bør der ved beregningen af tillægstolden tages hensyn til disse præferencer; produkter, der er under transport til Fællesskabet, er ligeledes fritaget for tillægstolden; det er derfor hensigtsmæssigt at fastsætte særlige bestemmelser for dem; indførelsen af ordningen med importlicenser foregriber ikke ordningens udskiftning med en procedure for hurtig edb-registrering af indførsler, så snart denne procedure juridisk og i praksis kan iværksættes; der vil blive foretaget en evaluering i denne forbindelse den 31. december 1997; Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist — UDSTEDT FØLGENDE FORORDNING:







▼M1

Artikel 1

1. Den i artikel 33, stk. 1, i Rådets forordning (EF) nr. 2200/96 ( 6 ) omhandlede tillægsimporttold, i det følgende benævnt »tillægstold«, kan på de i nærværende forordning fastsatte betingelser pålægges de i bilaget anførte produkter i de deri angivne perioder.

2. Udløsningsmængderne for tillægstolden angives i bilaget.

Artikel 2

1. For hvert af de produkter, der omhandles i bilaget, ►C1 sender medlemsstaterne i de angivne perioder Kommissionen ◄ nærmere oplysninger om de mængder, der er bragt i fri omsætning, efter bestemmelserne i artikel 308d i Kommissionens forordning (EØF) nr. 2454/93 ( 7 ) for tilsyn med præferenceindførsel.

Denne fremsendelse sker senest kl. 12 (belgisk tid) hver onsdag for de mængder, der blev bragt i fri omsætning ugen forinden.

2. Angivelser til overgang til fri omsætning af produkter omfattet af den nærværende forordning, som toldmyndighederne på klarererens anmodning kan antage, uden at de indeholder visse af de i bilag 37 til forordning (EØF) nr. 2454/93 omhandlede oplysninger, skal, ud over de i samme forordnings artikel 254 specielt nævnte oplysninger, indeholde en angivelse af nettomassen (kg) for de omhandlede produkter.

Hvor produkter omfattet af nærværende forordning angives til fri omsætning efter proceduren for forenklet angivelse som angivet i forordning (EØF) nr. 2454/93, artikel 260, skal den forenklede angivelse, ud over andre informationer, indeholde en angivelse af nettomasse (kg) for de omhandlede produkter.

Når hjemstedsordningen omhandlet i artikel 263 i forordning (EØF) nr. 2454/93 anvendes ved overgang til fri omsætning af produkter omfattet af nærværende forordning, skal den i artikel 266, stk. 1, i forordningen omhandlede meddelelse til toldmyndighederne indeholde alle nødvendige oplysninger til identifikation af varerne såvel som en angivelse af nettomasse (kg) for de omhandlede produkter.

Artikel 266, stk. 2, litra b), skal ikke anvendes ved import af produkter omfattet af nærværende forordning.

Artikel 3

1. Så snart det for et af de produkter og for en af de perioder, der omhandles i bilaget, konstateres, at de mængder, der overgår til fri omsætning, overskrider den tilsvarende udløsningsmængde, pålægger Kommissionen en tillægstold.

2. Tillægstolden pålægges de mængder, der overgår til fri omsætning efter den dato, hvor tolden pålægges, hvis:

— deres tarifering, der foretages efter artikel 5 i forordning (EF) nr. 3223/94, medfører anvendelsen af de højeste specifikke toldsatser, der gælder for indførsler fra den pågældende oprindelse

— indførslen foretages i den periode, hvor tillægstolden opkræves.

▼B

Artikel 4

1. Den tillægstold, der pålægges i henhold til artikel 3, er lig med en tredjedel af den told, der opkræves for det pågældende produkt ifølge den fælles toldtarif.

2. For indførsler, der er omfattet af toldpræferencer med hensyn til værditold, er tillægstolden dog lig med en tredjedel af den specifikke told for det pågældende produkt, for så vidt artikel 3, stk. 2, finder anvendelse.

Artikel 5

1. Fritaget for tillægstold er:

a) produkter, der indføres i henhold til toldkontingenter, der er anført i bilag 7 til den kombinerede nomenklatur;

b) produkter, der er under transport til Fællesskabet, jf. stk. 2.

2. Som under transport til Fællesskabet betragtes produkter, der:

— har forladt oprindelseslandet inden beslutningen om pålæggelsen af tillægstolden, og

— transporteres i henhold til et transportdokument, der er gyldigt fra pålæsningsstedet i oprindelseslandet til aflæsningsstedet i Fællesskabet, og som er udfærdiget inden pålæggelsen af nævnte tillægstold.

3. De pågældende fører til toldmyndighedernes tilfredshed bevis for, at de i stk. 2 omhandlede betingelser er opfyldt.

Myndighederne kan dog anse produkterne for at have forladt oprindelseslandet inden datoen for pålæggelsen af tillægstolden, når et af følgende dokumenter fremlægges:

— i tilfælde af søtransport konnossement, hvoraf det fremgår, at lastningen fandt sted inden nævnte dag

— i tilfælde af jernbanetransport fragtbrev, der er antaget af jernbanemyndighederne i oprindelseslandet inden nævnte dato

— i tilfælde af vejtransport fragtaftale ad landevej (CMR) eller et andet transitdokument, der er udfærdiget i oprindelseslandet inden nævnte dato, hvis betingelserne i de bilaterale eller multilaterale ordninger, der er aftalt i forbindelse med fællesskabsforsendelse eller fælles forsendelse, overholdes

— i tilfælde af lufttransport luftfragtbrev, hvoraf det fremgår, at flyselskabet har overtaget produkterne inden nævnte dato.

Artikel 6

Denne forordning træder i kraft på tredjedagen efter offentliggørelsen iDe Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

▼M45









BILAG

Varebeskrivelsen anses kun for at være vejledende, jf. dog reglerne for fortolkningen af den kombinerede nomenklatur. Tillægstoldens anvendelsesområde bestemmes inden for rammerne af dette bilag af KN-koderne, således som disse er affattet på tidspunktet for denne forordnings vedtagelse. Hvis der er et »ex« foran koden, bestemmes tillægstoldens anvendelsesområde både af KN-koden og af den tilsvarende anvendelsesperiode.







Løbenummer KN-kode Varebeskrivelse Anvendelsesperiode Udløsningsmængde (tons) 78.0015 ex070200 00 Tomater — fra 1. oktober til 31. maj 260 534 78.0020 — fra 1. juni til 30. september 18 280 78.0065 ex070700 05 Agurker — fra 1. maj til 31. oktober 9 278 78.0075 — fra 1. november til 30. april 11 060 78.0085 ex070910 00 Artiskokker — fra 1. november til 30. juni 90 600 78.0100 0709 90 70 Courgetter — fra 1. januar til 31. december 68 401 78.0110 ex080510 20 Appelsiner — fra 1. december til 31. maj 271 073 78.0120 ex080520 10 Klementiner — fra 1. november til udgangen af februar 150 169 78.0130 ex080520 30 ex080520 50 ex080520 70 ex080520 90 Mandariner (herunder tangeriner og satsumas); wilkings og lignende krydsninger af citrusfrugter — fra 1. november til udgangen af februar 94 492 78.0155 ex080550 10 Citroner — fra 1. juni til 31. december 301 899 78.0160 — fra 1. januar til 31. maj 34 287 78.0170 ex080610 10 Spisedruer — fra 21. juli til 20. november 189 604 78.0175 ex080810 80 Æbler — fra 1. januar til 31. august 805 913 78.0180 — fra 1. september til 31. december 80 454 78.0220 ex080820 50 Pærer — fra 1. januar til 30. april 263 711 78.0235 — fra 1. juli til 31. december 33 052 78.0250 ex080910 00 Abrikoser — fra 1. juni til 31. juli 4 569 78.0265 ex080920 95 Kirsebær, undtagen surkirsebær — fra 21. maj til 10. august 46 088 78.0270 ex08 09 30 Ferskner (herunder blodferskner og nektariner) — fra 11. juni til 30. september 17 411 78.0280 ex080940 05 Blommer — fra 11. juni til 30. september 11 155